**NÁVRH**

**VŠEOBECNE ZÁVÄZNÉHO NARIADENIA**

**Mesta Námestova č. 2/2023**

**o poskytovaní finančného príspevku na stravovanie dôchodcov**

Mesto Námestovo v zmysle § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, vydáva toto všeobecne záväzné nariadenie č. 2/2023 o poskytovaní finančného príspevku na stravovanie dôchodcov

**Článok 1**

**Úvodné ustanovenia**

1. Toto všeobecne záväzné nariadenie o poskytovaní finančného príspevku na stravovanie dôchodcov ( ďalej aj ako „VZN“) vymedzuje podmienky poskytovania príspevku na stravovanie (ďalej len ako „príspevok“), výšku príspevku a upravuje spôsob zabezpečenia stravovania príjemcom príspevku v zmysle článku 2 ods. 2 tohto VZN.
2. Cieľom poskytnutia príspevku je vytvoriť podmienky na lepšie uspokojovanie základných životných potrieb príjemcom príspevku v zmysle článku 2 ods. 2 tohto VZN v meste Námestovo.

**Článok 2**

**Základné pojmy**

1. Poskytovateľom príspevku je Mesto Námestovo (ďalej len ako „poskytovateľ“).
2. Príjemcom príspevku je občan mesta Námestovo , ktorý spĺňa podmienky podľa článku 3 tohto VZN (ďalej len ako „príjemca“).
3. Dodávateľom stravy je stravovacie zariadenie so sídlom v meste Námestovo, s ktorým má poskytovateľ na tento účel uzatvorenú dohodu o spolupráci.

**Článok 3**

**Podmienky poskytovania príspevku**

1. Poskytovateľ poskytne príspevok občanovi, ktorý má trvalý pobyt v meste Námestovo a ktorý požiada o  príspevok písomne, osobne alebo prostredníctvom inej fyzickej osoby a to podaním žiadosti uvedenej v prílohe č. 1 tohto VZN a zároveň spĺňa aspoň jednu z týchto podmienok:
2. je starobný dôchodca vrátane predčasného dôchodku, na základe rozhodnutia sociálnej poisťovne, prípadne ide o  súbeh starobného a  vdovského/vdoveckého dôchodku a nevykonáva žiadnu zárobkovú činnosť,
3. je poberateľom invalidného dôchodku s mierou postihnutia nad 70% a nevykonáva žiadnu zárobkovú činnosť.

**Článok 4**

**Výška príspevku**

1. Výška príspevku je stanovená podľa výšky dôchodku na jeden obed a jeden pracovný deň nasledovne:

 **Výška dôchodku**  **Príspevok**

 do 450 eur 1,50 eur

 od 451 eur do 500 eur 0,50 eur

**Článok 5**

**Spôsob zabezpečenia stravovania**

1. Poskytovanie stravy príjemcom zabezpečuje dodávateľ v zmysle čl. 2 ods. 3. tohto VZN.
2. Poskytovateľ finančne prispieva príjemcom na jedno teplé jedlo v pracovných dňoch.
3. Príjemca si stravu objednáva priamo u dodávateľa, pričom nárok na príspevok dokladuje oznámením mesta o poskytovaní príspevku na stravovanie.
4. Príjemca uhrádza dodávateľovi výšku ceny za stravu zníženú o výšku príspevku poskytovateľa uvedenú v článku 4 tohto VZN.
5. Dodávateľ je povinný upozorniť príjemcu na zmenu výšky stravného vopred.
6. Zúčtovanie príspevku s  poskytovateľom zabezpečí za príjemcu dodávateľ. Spôsob zúčtovania príspevku dohodne dodávateľ s poskytovateľom podrobne v dohode o spolupráci.

**Článok 6**

**Osobitné ustanovenia**

1. Na základe posúdenia žiadosti o finančný príspevok na stravovanie bude príjemca informovaný o priznaní, resp. nepriznaní príspevku písomným oznámením v lehote do 30 dní od prijatia žiadosti poskytovateľom.
2. Príjemca je povinný po každej úprave dôchodku túto skutočnosť oznámiť poskytovateľovi.
3. Príjemca je povinný bezodkladne informovať poskytovateľa ako aj dodávateľa o každej skutočnosti, ktorou sa menia podmienky poskytovania príspevku v zmysle článku 3 tohto VZN.
4. Poskytovateľ nie je povinný zabezpečiť stravu, ak dodávateľ v určitom období nebude poskytovať stravu z akéhokoľvek dôvodu.
5. Poskytovateľ si vyhradzuje právo kontrolovať použitie ním poskytovaného príspevku a v prípade zistenia neoprávneného použitia poskytovanie príspevku s okamžitou platnosťou ukončiť a vymáhať vrátenie neoprávnene poskytnutého príspevku.

**Článok 7**

**Záverečné ustanovenia**

1. Toto všeobecne záväzné nariadenie bolo schválené uznesením Mestského zastupiteľstva mesta Námestovo č............... dňa.................................
2. Toto všeobecne záväzné nariadenie nadobúda účinnosť odo dňa 01.10.2023.

V Námestove dňa ............................

 ................................................

 **Ing. Ján Kadera**

 **primátor mesta**

**Príloha č. 1**

**Žiadosť o finančný príspevok na stravovanie**

1. **ÚDAJE O ŽIADATEĽOVI**

Meno a priezvisko: ....................................................................................

Trvalý pobyt: ..............................................................................................

Dátum narodenia: .......................................................................................

Telefonický kontakt: ..................................................................................

1. **ÚDAJE O DOCHODKU**

Druh dôchodku: .......................................................

Suma dôchodku .......................................................

1. **Súhlas so spracovaním osobných údajov žiadateľa:**

V zmysle zákona NR SR 18/2018 Z. z. o ochrane osobných údajov v znení neskorších predpisov vyhlasujem, že súhlasím so spracovaním mojich osobných údajov uvedených v tejto žiadosti pre účely spracovania žiadosti o poskytnutie príspevku na stravovanie.

**D. Čestné vyhlásenie:**

Vyhlasujem, že všetky údaje uvedené v žiadosti, sú pravdivé a som si vedomý/á, že

 uvedenie nepravdivých údajov môže mať za následok odňatie príspevku a vymáhanie

 škody.

**E. Prílohy:**

Rozhodnutie Sociálnej poisťovne o priznaní/zvýšení dôchodku.

V Námestove dňa ..............................

 ...............................................

 podpis žiadateľa

Toto všeobecne záväzné nariadenie mesta Námestovo č. 2/2023 o poskytovaní finančného príspevku na stravovanie dôchodcov:

1. bolo vyvesené na úradnej tabuli Mestského úradu Námestovo pred zasadnutím Mestského zastupiteľstva dňa 06.06.2023
2. bolo schválené uznesením Mestského zastupiteľstva mesta Námestovo č............... zo dňa.................................,
3. bolo zvesené z úradnej tabule po schválení Mestským zastupiteľstvom dňa..................
4. vyhlásené dňa .................... jeho vyvesením na úradnej tabuli mesta Námestovo,
5. nadobúda účinnosť dňa 01.10.2023